14/04/2017

Ŝi defiis la ĉefon de la movado, dum ĝia grupo agresis vualitan virinon.

La manifestacio de la "English Defence League", ekstremdekstra kontraŭ-islama grupeto en Birmingamo kaj Unuiĝinta Reĝlando estas memorinda. Ne pro ĝia sukceso, sed pro la simbola bildo el tiu grupigo. Sabaton 8an de aprilo, la marŝado efektive kolektis nur kvindek personojn sur la stratoj de la dua urbo de Anglio, .

Tiu foto ja ekfuroris. Junulino estas videbla, Saffiyah Khan, videble ridetanta kaj trankvila, fronte al Crossland – la ĉefo de la movado – evidente kolera. Kaptis tiun scenon Joe Giddens, fotisto en la "Agentejo Press Association". Tiu foto fariĝis simbolo pro la kontrasta sinteno de ambaŭ protagonistoj.

Laŭ pluraj britaj amaskomunikiloj, la frontalfronto okazis, kiam Saffiyah Khan intermetis sin por protekti vualitan virinon, agresitan de kelkaj manifestaciantoj. «Mi estis tie, kun kelkaj amikoj por prigardadi, ĉar la islamanoj kaj la kolorhaŭtaj homoj ofte estas agresataj. Nenio okazis, ĝis kiam vualita virino krias «rasistoj»», ŝi eksplikas en la ĵurnalo Birmingham Mail.

De tiam, The Guardian kunigis Saffiyah Khan, kaj la junulinon, kiun ŝi protektis, Saira Zafar. En la video - ĉi-sube – ili interparoladas unuafoje de post la manifestacio.